மேட்டுப்பாளையம்

மேட்டுப்பாளையம் (ஆங்கிலம்:Mettupalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் இருக்கும் ஒரு நகராட்சி ஆகும். இது மேட்டுப்பாளையம் சட்டமன்றத் தொகுதி மற்றும் நீலகிரி மக்களவைத் தொகுதிக்கு உட்பட்டதாகும். மக்கள் வகைப்பாடு 2011 இந்திய மக்கள்தொகைக் கணக்கெடுப்பு அடிப்படையில், 66,595 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மேட்டுப்பாளையம் மக்களின் சராசரி கல்வியறிவு 73% ஆகும். இதில் ஆண்களின் கல்வியறிவு 79%, பெண்களின் கல்வியறிவு 68% ஆகும். இது இந்திய தேசிய சராசரி கல்வியறிவான 59.5% விடக் கூடியதே. மேட்டுப்பாளையம் மக்கள்தொகையில் 10% ஆறு வயதுக்குட்பட்டோர் ஆவார்கள். கல்லூரிகள் மேட்டுப்பாளையத்தில் தமிழ்நாடு வேளாண்மைப் பல்கலைக்கழகத்தின் உறுப்புக் கல்லூரியான வனவியல் கல்லூரி மற்றும் ஆராய்ச்சி நிறுவனம் செயல்பட்டு வருகின்றது. மேற்கோள்கள்